“ธนานันท์ วิไลลักษณ์” ลาออกบอร์ด OTO มีผล 9 ธ.ค.63
"ธนานันท์ วิไลลักษณ์" ลาออกบอร์ด OTO มีผล 9 ธ.ค.63
"ธนานันท์ วิไลลักษณ์" ลาออกบอร์ด OTO มีผล 9 ธ.ค.63
14 ธ.ค. 2563

บริษัท วันทูวัน คอนแทคส์ จํากัด (มหาชน) หรือ OTO ขอแจ้งให้ทราบว่า นายธนานันท์ วิไลลักษณ์ ลาออกจากตําแหน่งกรรมการโดยมีผลตั้งแต่วันที่ 9 ธันวาคม 2563 เป็นต้นไป
ทั้งนี้ คณะกรรมการบริษัทอยู่ระหว่างการพิจารณาสรรหาบุคคลที่มีคุณสมบัติเหมาะสม เพื่อทดแทนตําแหน่งกรรมการที่ว่างลงดังกล่าวต่อไป
นอกจากนี้บริษัทได้แจ้งข่าวการรับแบบเกี่ยวกับการทำคำเสนอซื้อหลักทรัพย์วันที่ 14 ธันวาคม 2563 โดยสำนักงานได้รับ แบบประกาศเจตนาในการเข้าถือหลักทรัพย์เพื่อครอบงำกิจการ (แบบ 247-3) ของ บริษัท วันทูวัน คอนแทคส์ จำกัด (มหาชน) หรือ OTO ชื่อผู้ทำคำเสนอซื้อ 1.นายสุทธิพจน์ อริยสุทธิวงศ์ 2.นายณัฐพงศ์ ศีตวรรัตน์ 3.นายบุญเอื้อ จิตรถนอม 4.นายวิรัตน์ อนุรักษ์พุฒิ 5.นายนพพร อาชวกุลเทพ 6.นางสาวกนกรัตน์ วงศ์ประไพโรจน์
ขณะที่ก่อนหน้านี้ บริษัท สามารถคอร์ปอเรชั่น จำกัด (มหาชน) หรือ SAMART แจ้งว่าที่ประชุมคณะกรรมการบริษัทฯ ครั้งที่ 8/2563 เมื่อวันที่ 20 พฤศจิกายน 2563 มีมติอนุมัติให้บริษัทฯ ลงนามในสัญญาซื้อขายหุ้น OTO กับนักลงทุน 3 ราย ได้แก่ นายบุญเอื้อ จิตรถนอม นายสุทธิพจน์ อริยสุทธิวงศ์ และนายณัฐพงศ์ ศีตวรรัตน์ โดยบริษัทฯ และบริษัท สามารถวิศวกรรม จำกัด (SE) จะจำหน่ายหุ้นสามัญที่ถือใน OTO จำนวน 191,600,000 หุ้น และ 2,100,000 หุ้น ตามลำดับ รวมเป็นจำนวนหุ้นทั้งสิ้น 193,700,000 หุ้น คิดเป็นร้อยละ 69.18 ของจำนวนหุ้นที่ออกและชำระแล้วทั้งหมดของ OTO ในราคาหุ้นละ 2.40 บาท คิดเป็นมูลค่ารวม 464,880,000 บาท
โดยการจำหน่ายหุ้นสามัญของ OTO จะทำให้บริษัทฯ ได้รับเงินสดจำนวณ 464,880,000 บาท ซึ่งบริษัทฯ มีแผนที่จะใช้เป็นเงินทุนหมุนเวียนในกิจการของบริษัทฯ และช่วยรองรับการขยายกิจการในอนาคต และชำระหนี้กับสถาบันทางการเงิน
ทั้งนี้ภายหลังการทำรายการ ทำให้กลุ่มผู้ลงทุน 3 รายดังกล่าวเป็นผู้ถือหุ้นใหญ่ใน OTO สัดส่วนร้อยละ 69.18 แทน SAMART และ สามารถวิศวกรรม ขณะที่นายสุทธิพจน์ อริยสุทธิวงศ์ ถืออยู่ก่อนหน้าสัดส่วนร้อยละ 4.59